b'\n_START_ARTICLE_\nKotilot\n_START_SECTION_\nKotilot ravintona\n_START_PARAGRAPH_\nRavintona k\xc3\xa4ytett\xc3\xa4vist\xc3\xa4 kotiloista k\xc3\xa4ytet\xc3\xa4\xc3\xa4n yleens\xc3\xa4 nimityst\xc3\xa4 \xe2\x80\x9detana\xe2\x80\x9d. T\xc3\xa4m\xc3\xa4 on hieman virheellist\xc3\xa4, sill\xc3\xa4 muutoin etanoilla tarkoitetaan yleens\xc3\xa4 kuorettomia kotiloita, kun taas sy\xc3\xb6t\xc3\xa4v\xc3\xa4t kotilot ovat yleens\xc3\xa4 kuorellisia. _NEWLINE_Nyky\xc3\xa4\xc3\xa4n suositellaan, ett\xc3\xa4 etanoita ei ruokittaisi kahteen vuorokauteen ennen niiden valmistamista ruoaksi, silt\xc3\xa4 varalta, ett\xc3\xa4 etana olisi sy\xc3\xb6nyt jotakin ihmiselle myrkyllist\xc3\xa4 kasvia.\n_START_SECTION_\nHistoria\n_START_PARAGRAPH_\nKautta historian etanoiden sy\xc3\xb6nti on vaihdellut muotivirtausten mukaan. Roomalaiset pitiv\xc3\xa4t etanoita hyvinkin suuressa arvossa. Heill\xc3\xa4 oli jopa etanatarhoja, joissa etanoita lihotettiin sy\xc3\xb6tt\xc3\xa4m\xc3\xa4ll\xc3\xa4 niille viini\xc3\xa4 ja leseit\xc3\xa4. Suurin osa keskiajasta etanoita sy\xc3\xb6tiin, vaikka eiv\xc3\xa4t ne mik\xc3\xa4\xc3\xa4n erityinen ylellisyysruoka olleetkaan. Varhaisin tunnettu j\xc3\xa4lkipolville s\xc3\xa4ilynyt etanaresepti on ranskalainen ja vuodelta 1390. Platina mainitsee, ett\xc3\xa4 etanoiden valmistus alkaa niiden puhdistamisesta. V\xc3\xa4hint\xc3\xa4\xc3\xa4n vuorokauden ajan etanoille pit\xc3\xa4\xc3\xa4 sy\xc3\xb6tt\xc3\xa4\xc3\xa4 maitoa tai vett\xc3\xa4, jotta niiden suolisto saadaan puhdistetuksi. Sitten etanat keitet\xc3\xa4\xc3\xa4n ja pest\xc3\xa4\xc3\xa4n huolellisesti. T\xc3\xa4m\xc3\xa4n j\xc3\xa4lkeen niihin hierotaan viinietikkaa ja suolaa ja pest\xc3\xa4\xc3\xa4n j\xc3\xa4lleen. Sitten ne kieritell\xc3\xa4\xc3\xa4n jauhoissa ja keitet\xc3\xa4\xc3\xa4n kiehuvassa \xc3\xb6ljyss\xc3\xa4 tai rasvassa. Kun ne asetetaan tarjolle, niiden p\xc3\xa4\xc3\xa4lle ripotellaan tuoretta minttua, pippuria, valkosipulia ja sahramia ja pirskotellaan p\xc3\xa4\xc3\xa4lle hieman verjuisia._NEWLINE_Hildegard Bingenil\xc3\xa4inen (1098\xe2\x80\x931179) kertoo etanasta saatavan tehokkaita l\xc3\xa4\xc3\xa4keaineita: etanankuorijauhe ajaa ulos madot, ja muita etanavalmisteita on k\xc3\xa4ytetty paiseiden hoitamiseen. Hildegard nimitti etanoita kilpikonniksi (testunides).\n_START_SECTION_\nKotiloiden historia\n_START_PARAGRAPH_\nKotilot kehittyiv\xc3\xa4t alun perin meriss\xc3\xa4. Kivihiilikaudella ne alkoivat nousta maalle ja valtasivat v\xc3\xa4hitellen kaikki mantereet. Jotkin kotilot kehittyiv\xc3\xa4t kuorettomiksi kotiloiksi eli etanoiksi.'